લૂંટની ઘટના બનતાં પોલીસે સોૈ પ્રથમ સીસીટીવી ફૂટેજ ચેક કર્યા હતાં. કિંજલે જે સ્થળે ઘટના બન્યાનું કહ્યું હતું ત્યાંના ફૂટેજ ચેક કરતાં તે જાતે જ બ્લેડથી કાપા મારતી જોવા મળી હતી. તે સાથે જ પોલીસને ભેદ ઉકેલવા માટેનો રસ્તો મળી ગયો હતો. પ્યાર કે નામ કુરબાન...એ મુજબ કિંજલ પ્રેમી હાર્દિક માટે કંઇપણ કરવા તૈયાર હતી અને સાડા પાંચ લાખની રોકડ તેને આપી દીધા બાદ પોતાની જાતે જ પોતાના હાથ પર બ્લેડના કાપા મારી લોહી કાઢી લૂંટારાઓએ છરી ઝીંકી દીધાની સ્ટોરી ઘડી કાઢી હતી. જે પોલીસ તપાસમાં નર્યુ તૂત સાબિત થઇ હતી. ફૂટેજમાં બ્લેડથી કાપા મારતી કિંજલ અને તેની પાસેથી બાઇક લઇને નીકળેલો હાર્દિક જોઇ શકાય છે (૧૪.૧૦)